Թրքու­թեան ուխտը այս տո­ղերով նկա­րագ­րե­լէ ետք կ՚ու­զեմ ան­դա­դառ­նալ գիր­քին այլ բա­ժին­նե­րուն։ Իւնլիւ «Թրքու­թեան ուխտը» նկա­րագ­րե­լու հա­մար նախ կը դի­մէ սե­ւի ու սպի­տակի եւ կի­ներու ուղղուած աշ­խա­տու­թիւննե­րուն։ Սե­ւերու սպի­տակ­նե­րու դի­մաց պատ­մա­կան տու­ժա­ծու­թիւնը գիտ­նա­կան­նե­րու աշ­խա­տասի­րու­թիւննե­րով կը բնու­թագրէ եւ ապա կը փոր­ձէ իս­լա­մու­թիւնը եւ թրքու­թիւնը այդ օրի­նակ­նե­րու մէջ յստա­կաց­նել։ Իրա­կանու­թեան մէջ սպի­տակու­թիւնը սե­ւու­թեան պար­տադրած բա­ցասա­կան երե­ւոյթնե­րով ինքզինք կը բնու­թագրէ։ Ան­հա­ւասար այս յա­րաբե­րու­թեան մէջ սե­ւերը զրկուած են մե­նաշ­նորհնե­րէ, իսկ սպի­տակ­նե­րը ընդհա­կառա­կը այդ մե­նաշ­նորհնե­րէն օգ­տուելով ամ­րապնդած են իրենց դիր­քե­րը։ Հե­ղինա­կը այս եզ­րե­րը ու­սումնա­սիրե­լով ԱՄՆ-ի եւ Հա­րաւ Ափ­րի­կեան օրի­նակ­նե­րու քննար­կումով կը հաս­տա­տէ, թէ սպի­տակ­նե­րը այս բո­լորը կը նկա­րագ­րեն, իբ­րեւ սե­ւերու խնդի­րը։ Կ՚ան­տե­սեն խնդրի գո­յաց­ման մէջ իրենց սպի­տակու­թեան տե­ղի տուած գոր­ծօ­նը։ Մինչդեռ սե­ւերու խնդի­րը ուղղա­կիօրէն սպի­տակ­ներն են։ Նոյնպէս կի­ներու եւ այ­րե­րու մէջ խնդիրն ալ նոյն յատ­կութեան երե­ւոյթներն են։ Այ­րի մը առանց արա­կան վի­ճակ­նե­րու տե­ղի տուածը տես­նե­լու կնոջ մա­սին կար­ծիք յայտնե­լը նման մեր­ձե­ցու­մի մը հե­տեւանքն է։